CELEX: 62010TN0353
Language: mt
Date: 2010-08-31 00:00:00
Title: Kawża T-353/10: Rikors ippreżentat fil- 31 ta’ Awissu 2010 — Lito Maieftiko Gynaikologiko kai Cheirourgiko Kentro vs Il-Kummissjoni Ewropea

23.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/55
            
         
      Rikors ippreżentat fil-31 ta’ Awissu 2010 — Lito Maieftiko Gynaikologiko kai Cheirourgiko Kentro vs Il-Kummissjoni Ewropea
      (Kawża T-353/10)
      ()
      (2010/C 288/102)
      Lingwa tal-kawża: il-Grieg
      
         Partijiet
      
      
         Rikorrent: Lito Maieftiko Gynaikologiko kai Cheirourgiko Kentro (Ateni, Il-Greċja) (rappreżentant: E. Tzannini, avukat)
      
         Konvenuta: Il-Kummissjoni Ewropea
      
         Talbiet tar-rikorrent
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tilqa’ dan ir-rikors;
               
            
                  —
               
               
                  tannulla n-nota ta’ debitu kkontestata;
               
            
                  —
               
               
                  tieħu inkunsiderazzjoni l-argumenti tiegħu, jekk hija tqis li l-ammonti, hekk kif deskritti fin-nota tiegħu tal-5 ta’ Novembru 2009, għandhom jiġu rimborsati;
               
            
                  —
               
               
                  tannulla l-att ikkontestat ukoll fil-parti tiegħu li tikkonċerna t-tielet parti li ma tħallsitx;
               
            
                  —
               
               
                  tpaċi l-ammonti eventwalment rimborsabbli ma’ dawk tat-tielet parti, li qatt ma tħallsu u li ilhom ħames snin sospiżi;
               
            
                  —
               
               
                  tiddeċiedi li dan ir-rikors jikkostitwixxi fatt li jinterrompi l-preskrizzjoni tad-dritt għall-ħlas tat-tielet parti;
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Permezz ta’ dan ir-rikors, ir-rikorrent jitlob l-annullament tad-deċiżjoni tal-Kummissjoni, li tinsab fin-nota ta’ debitu Nru 3241007362 tat-22 ta’ Lulju 2010 u li tirrigwarda l-parteċipazzjoni tar-rikorrent fil-programm ta’ riċerka Nru 507760 DICOEMS u l-implementazzjoni tar-riżultati tal-verifika finanazjarja Nru 09-BA74-028.
      Insostenn tal-argumenti tiegħu, ir-rikorrent isostni l-motivi segwenti:
      
                  —
               
               
                  ksur tal-prinċipju ġenerali tad-dritt li abbażi tiegħu att li jikkawża preġudizzju għandu jkun immotivat, sabiex ikun possibbli li tiġi mistħarrġa l-legalità tal-motivazzjoni, peress li n-nota ta’ debitu kkontestata ma fiha ebda motivazzjoni;
               
            
                  —
               
               
                  żball ta’ evalwazzjoni tal-fatti, sa fejn il-konvenuta ma ħaditx inkunsiderazzjoni l-provi u, b’mod partikolari, it-time-sheets, li r-rikorrent ipproduċa man-nota tiegħu tal-5 ta’ Novembru 2009;
               
            
                  —
               
               
                  żball ta’ liġi u nuqqas ta’ motivazzjoni, peress li l-konvenuta ma ħaditx inkunsiderazzjoni l-argumenti fattwali tar-rikorrent u ċaħdithom b’mod abbużiv u mingħajr motivazzjoni;
               
            
                  —
               
               
                  ksur tal-prinċipju ta’ bona fide u ta’ aspettattivi leġittimi peress li l-konvenuta ma ħallsitx, b’mod abbużiv, l-aħħar parti tal-programm lir-rikorrent u ddistruġġiet ix-xogħol kollu tiegħu, ħames snin wara l-għeluq tal-programm.